Kuniketa sikweledi kulabaphuyile: Uma kuphumeleleka kuphawula labaphuyile, banganiketwa sikweledi kuma-akhawunti abo emanti khona batawuhlangabetana nentsengo yekutsenga emalitha ekucala langu-6 000 ngenyanga. Kuphawula kutsi ngubani lophuyile kuvamise kuba yintfo lelukhuni futsi lenetindleko letimatima. Nanobe kunjalo, bohulumende basekhaya labanyenti eNingizimu Afrika baye bakwenta ngemphumelelo kantsi kunjalo-nje loluhlelo lungasetjentiswa kutelulela kutelekelelo kuletinye tinsita ngalokunjalo. Kunetindlela tekusebentisa tikweledi kutimo lapho basebentisi banganiketwa titatimende tekukhokhiswa. Kwenta sibonelo, emavosha nobe emakhuphoni anganiketwa nobe tinhlelo tekukhokha ngaphambilini tingamiselwa kuphakela emanti ngetharifi lenguziro?